बे खेबाव अनजालि प्रभा दैमारीआ बिपिएफ दोलोआव फैनानै राजखान्थिनि खेला गेलेनाया जोबोर खहाबथाव जागोन। बियो समाजारि आफादाव थानानै बर’ हारिनि गोबां मोजां खामानि मावबोबाय। बे मावनायफोरनि आद्राखौ बिपिएफ राजखान्थिनि फोथारनिफ्राय मावनो साननाया फेलें जागोन बादि सानजायो। मानोना बिपिएफ दोलोआ 17 बोसोर बिटिसिनि खुंथायाव फैनानै बिटिसिनि रायजो-राजाफोरनि थाखाय मोजां मावनो हायाखै। बे बेलायाव आद्रा थानाय खामानिखौ अनजालि प्रभा दैमारीआ मावनो हागोन होननानै बिथाङा साना।